Návrh  komuniké

   Vláda Slovenskej republiky na svojom zasadnutí dňa ...........2006 prerokovala a schválila:

-	účtovnú závierku Slovenského pozemkového fondu ku dňu 31.12.2005 a rozdelenie výsledku hospodárenia za rok 2005
-	návrh rozpočtu Slovenského pozemkového fondu na roky 2007 až 2009.

   Pri komplexnom posudzovaní plnenia úloh vyplývajúcich z príslušných predpisov SPF v roku 2005 dosiahol pozitívne výsledky, ktoré možno súhrnne vyjadriť prostredníctvom účtovného zisku vo finančnom objeme 
362 068 292 Sk.

   Vláda SR schválila jeho rozdelenie nasledovne: 

-	objem 150 mil. Sk  pre kapitolu MP SR s účelovým použitím na riešenie náhrad škôd spôsobených povodňami a podmáčaním v poľnohospodárstve
-	objem 212 068 292 Sk sa zúčtuje  v prospech rezervného fondu SPF.

Na finančné plnenie reštitučných náhrad pre oprávnené osoby podľa zákona číslo 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov fond vyplatil pre fyzické osoby v hodnotenom roku spolu:

51 762 000 Sk.

   Zo strany fondu bola venovaná prioritná pozornosť usporiadaniu vlastníckych vzťahov k pozemkom podľa príslušných predpisov. Na tieto práce fond vynaložil financie v celkovom objeme:

144 304 000 Sk.

   Podľa príslušných ustanovení zákona číslo 523/2004 Z. z. o rozpočtových pravidlách verejného rozpočtu vo svojom návrhu rozpočtu na roky 2007 až 2009 zabezpečuje komplexné financovanie svojich činností na princípoch bilančne vyrovnaného salda medzi príjmami a výdavkami bez uplatnenia nárokov na poskytnutie príspevku zo štátneho rozpočtu. Podľa jednotlivých rozpočtových rokov sa uvažuje s nasledovnými finančnými objemami:

	v roku 2007  -  506 713 000 Sk
	v roku 2008  -  471 900 000 Sk
	v roku 2009   - 489 997 000 Sk.

   V štruktúre svojich výdavkov bude SPF v strednodobom časovom horizonte uprednostňovať financovanie činností súvisiacich s usporiadaním vlastníctva k pozemkom a uspokojovania reštitučných nárokov pre oprávnené osoby v úzkej spolupráci s vecne príslušnými orgánmi štátnej správy.